section_heading: O Meritas
paragraph_text: Iza autorskog rada članica sastava Meritas stoji dugogodišnje iskustvo i zanimljiv glazbeni put. Anita se pozornicama kreće od svoje pete godine, kada je sa svojom braćom i sestrama činila obiteljski sastav Valo Five. Prvi instrument koji je svirala bila je melodika, a zatim je upoznala blok-flautu, a danas svira još klavir, gitaru i bas-gitaru. Pohađala je glazbenu gimnaziju i privatnu školu za tonskog majstora, svirala u njemačkim cover bendovima, a bavila se i duhovnom glazbom.